als_Latn dik_Latn sag_Latn
Vlora Industrial ParkTweet
Vlora Industrial Park, Në veri-perëndim të qytetit të Vlorës, në Zonën e quajtur Jalli të Nartës, qeveria shqiptare i ka dhënë me koncesion shoqërisë Idea Vlora të drejtën për të zhvilluar një park industrial në një sipërfaqe prej 125 ha. Projekti po zhvillohet në territorin brenda juridiksionit të Bashkisë Vlorë. Parku industrial i Vlorës, një investim prej 21 milion euro, do të zërë një sipërfaqe prej 125 ha dhe do të ofrojë vende pune për rreth 18 506 persona.
Zona ndodhet në veri të qytetit të Vlorës, në një sipërfaqe prej rreth 125 Ha e cila ka këto kufi :
Veriu : Kanali kufi me Komunën Qëndër të Rrethit Vlorë
Lindje : Rruga për në fshatin Nartë
Jugu : Rrugë dhe territor nën administrimin e Bashkisë Vlorë
Perendim : Pylli i Sodës dhe hekurudha
Pronësia mbi truallin është nën administrimin e Bashkisë Vlorë Projekti urbanistik
Projekti urbanistik, i konceptuar si një tërësi blloqesh kuadratike të lidhura mes tyre me rrugë, të cilat janë përpendikular me njëra tjetrën. Rrjeti rrugor është konceptuar i tillë që çdo njësi prodhuese apo e sherbimit të ketë lehtësi komunikacioni. Ky rrjet ka dy tipe rrugësh 18 m dhe 25 m të cilat jepen më poshtë: Parcelizimi paraprak i blloqeve krijon një shumëllojshmëri të tipologjive të siperfaqeve të cilat mund të bashkohen apo të ndahen për t’ju përgjigjur sa mëmirë kërkesave të të interesuarve si për kategoritë e prodhimit ashtu dhe atyre të shërbimeve. Njësia më e vogël është 2000 m2.
Urbanizimi i zonës parashikon përveç veprave kryesore si rrugë, furnizim me ujë , kanalizime për ujra të zeza, të bardha e teknologjike, trotuare, ndriçim publik, rrjetin kryesor elektrik e telefonik edhe nënstacionet e nevojshme elektrike dhe impjante depurimi të ujrave. Vija e ndërtimit është mirë e përcaktuar sipas blloqeve. Në studim është parashikuar se në çdo parcelë nuk mund të ndërtohet më shumë se 60% të sipërfaqes dhe lartësi të ndërtesës jo më shumë se 14 m për të gjithë ato objekte që nuk kanë kërkesa të veçanta teknologjike.
Brenda territorit të studiuar është parashikuar një strukturë për administrimin e parkut në të cilën mund të vendosen të gjitha shërbimet si : Administrative Bankare
Fiskale Kompani sigurimesh
Shërbim doganor
Mbrojtje nga zjarri
Shërbim shëndetesor
Konsulencë juridike
Restorante e bare
Shërbim noterial
Telefoni e inernet
Si dhe shumë shërbime të tjera.
A. Lidhja me infrastrukturën ekzistuese.
Brenda territorit në studim nuk kalojnë objekte të rëndësishme të infrastrukturës. Mund të themi se ky truall është vendosur shume mirë në lidhje me objektet e rëndësishme infrastrukturore. Ndër to mund të veçojmë autostradën Levan – Vlorë e cila kalon rreth 200 m në veri-lindje të zonës në studim, rruga nacionale ekzistuese Fier – Vlorë gjendet rreth 500 m nga kufiri veri-lindor, po ashtu burimi i energjisë ( TECI ) gjendet rreth 2.5 km në vijë ajrore nga qëndra e zonës. Nënstacioni elektrik 110 kv gjendet rreth 1 km në jug të saj. Shumë afër zonës në pjesën jugore kalojnë dy tuba 300 mm çeliku të cilët më parë furnizonin uzinën e Sodës me ujë. Rreth 1200 m po në jug gjendet hidrovori i qytetit i cili shumë mirë i shërben dhe urbanizimit të Parkut Industrial.
B. Flora dhe fauna Territori është tërësisht i ç‘veshur nga bimësia pasi kemi të bëjmë me toka shumë të kripura të ish kripores së vjetë. Në kufirin perëndimor gjendet pylli i pishave me lartesi 6 – 8 m , i quajtur pylli i sodës. Në kufirin veri lindor territori kufizohet me një zonë kodrinore e cila është e mbjellë e gjitha me ullinj të cilët janë pjesë e kurorës së gjelbër të qytetit.
C. Situata gjeologjike , hidrollogjike e sizmike e territorit Zona në studim përfshihet në pjesën jugore të Ultësirës Perëndimore. Në sipërfaqe takohen kryesisht depozitime të Kuaternarit të përfaqësuara nga sedimente detare të Plaistocenit dhe detare e kontinentale të Holocenit. Depozitimet Kuaternare janë të natyrave detare e kënetore ku këto të fundit jane mbizotëruese. Ato mbulojnë strukturat antiklinare e sinklinare të UPA. Në thellësi të rajonit në studim takohen depozitime rrënjësore të sistemit Neogjenik. Rajoni Vlorë-Nartë nga pikëpamja hidrogjollogjike përfshihet në pellgun e madh artezian të Ultësirës Perëndimore, i pasur me ujra nëntokësor të kushtëzuar si nga prania e shkëmbinjve kolektor ashtu dhe nga kushtet klimatike me rreshje atmosferike. Bazuar mbi të dhënat gjeologjike dhe hidrogjologjike të marra mbi ujëmbajtjen në rajon, veçohen tre nivele ujëmbajtëse të cilat nga lartë poshtë janë :
-Horizonti ujëmbajtës i rërave bregdetare
-Horizonti ujëmbajtes i rërave lagunore e kënetore
-Horizonti ujëmbajtës me presion i zhavoreve
Për sa i përket situatës Sizmike të zonës mund të themi se jemi në zonën me intensitetin më të lartë sizmik, IX ballë të shkallës Rihte. Kjo sipas hartës së mikrozonimit sizmik të Vlorës.
eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn mlt_Latn fur_Latn als_Latn ita_Latn als_Latn als_Latn als_Latn als_Latn als_Latn als_Latn als_Latn als_Latn als_Latn